CELEX: 22012D0222
Language: lv
Date: 2012-01-19 00:00:00
Title: 2012/222/ES: ES un EBTA Apvienotās komitejas “Kopīga tranzīta procedūra” Lēmums Nr. 2/2012 ( 2012. gada 19. janvāris ) par uzaicinājumu Turcijai pievienoties 1987. gada 20. maija Konvencijai par kopīgu tranzīta procedūru

26.4.2012   
            
            
               LV
            
            
               Eiropas Savienības Oficiālais Vēstnesis
            
            
               L 114/33
            
         ES UN EBTA APVIENOTĀS KOMITEJAS KOPĪGA TRANZĪTA PROCEDŪRA LĒMUMS Nr. 2/2012
   (2012. gada 19. janvāris)
   par uzaicinājumu Turcijai pievienoties 1987. gada 20. maija Konvencijai par kopīgu tranzīta procedūru
   (2012/222/ES)
   APVIENOTĀ KOMITEJA,
   ņemot vērā 1987. gada 20. maija Konvenciju par kopīgu tranzīta procedūru (1) (“konvencija”) un jo īpaši tās 15. panta 3. punkta e) apakšpunktu,
   tā kā:
   
               (1)
            
            
               Tirdzniecību ar Turciju varētu labāk veicināt ar kopīgu tranzīta procedūru precēm, ko pārvadā starp Turciju un Eiropas Savienību, Islandes Republiku, Norvēģijas Karalisti un Šveices Konfederāciju.
            
         
               (2)
            
            
               Lai panāktu šādu procedūru, ir lietderīgi uzaicināt Turciju pievienoties konvencijai,
            
         IR PIEŅĒMUSI ŠO LĒMUMU.
   1. pants
   Saskaņā ar konvencijas 15.a pantu, veicot šā lēmuma pielikumā pievienoto vēstuļu apmaiņu starp Eiropas Savienības Padomi un Turciju, Turcija tiek uzaicināta pievienoties konvencijai no 2012. gada 1. jūlija.
   2. pants
   Šis lēmums stājas spēkā tā pieņemšanas dienā.
   
      Briselē, 2012. gada 19. janvārī
      
         
            Apvienotās komitejas vārdā –
         
            priekšsēdētājs
         
         Mirosław ZIELIŃSKI
      
   
   
      (1)  OV L 226, 13.8.1987., 2. lpp.
   
      PIELIKUMS
      Godātais kungs!
      Man ir tas gods Jums paziņot par ES un EBTA Apvienotās komitejas “Kopīga tranzīta procedūra”2012. gada 19. janvāra lēmumu (Lēmums Nr. 2/2012), ar ko Turciju uzaicina kļūt par Līgumslēdzēju pusi 1987. gada 20. maija Konvencijai par kopīgu tranzīta procedūru. Eiropas Savienība aicina Turciju apliecināt, ka tā iepriekšminēto konveciju nediskriminējošā veidā piemēros visām dalībvalstīm.
      Turcijas pievienošanās konvencijai stājas spēkā, iesniedzot Eiropas Savienības Padomes Ģenerālsekretariātā tās pievienošanās instrumentu kopā ar konvencijas tulkojumu Turcijas oficiālajā valodā saskaņā ar konvencijas 15.a pantu.
      Godātais kungs, lūdzu, pieņemiet manus visdziļākās cieņas apliecinājumus!
      
         
            Ģenerālsekretārs,
         
         
            Eiropas Savienības Padomes Ģenerālsekretariāts
         
      
      Turcija,
      ņemot vērā ES un EBTA Apvienotās komitejas “Kopīga tranzīta procedūra”2012. gada 19. janvāra lēmumu (Lēmums Nr. 2/2012), ar ko Turciju uzaicina pievienoties 1987. gada 20. maija Konvencijai par kopīgu tranzīta procedūru (“konvencija”),
      ņemot vērā uzaicinājumu pievienoties konvencijai un
      vēlēdamās kļūt par konvencijas Līgumslēdzēju pusi,
      AR ŠO
      pievienojas konvencijai;
      pievieno šim instrumentam konvencijas tulkojumu Turcijas oficiālajā valodā;
      paziņo, ka tā piekrīt visiem ES un EBTA Apvienotās komitejas “Kopīga tranzīta procedūra” ieteikumiem un lēmumiem, kas pieņemti no 2012. gada 19. janvāra līdz dienai, kad Turcijas pievienošanās stājas spēkā saskaņā ar konvencijas 15.a pantu.
      …